Abda község Önkormányzata

Börcs község Önkormányzata

Ikrény község Önkormányzata

22/2010.

20/2010.

18/2010.

***J e g y z ő k ö n y v***

***Készült:***  Abda, Börcs és Ikrény községek együttes képviselő – testületi üléséről, 2010. december 15-én, Ikrényben, az ikrényi Sportcsarnok V.I.P. tárgyalótermében.

***Jelen vannak:***

**Ikrény község képviselő – testületéből:**

Németh Tamás polgármester

Pallang Attila alpolgármester

Tóth Ildikó képviselő,

Ferenczy Tamás képviselő

Fodor Ildikó képviselő

Csáki István képviselő

Lőrinc Illés képviselő.

**Abda község képviselő - testületéből:**

Szabó Zsolt polgármester,

Csigó László alpolgármester,

Dr. Boros István képviselő

Szalai Gabriella képviselő,

Szabó Tamás képviselő,

Szémann Tamás képviselő

Varga Zoltán képviselő.

**Börcs község képviselő - testületéből:**

Rácz Róbert polgármester,

Nagy Ambrus alpolgármester

Furján Gergely képviselő,

Inotai Zoltánné képviselő,

Tengelics Szilárd képviselő

**Tanácskozási joggal:** Komjáti János körjegyző.

1 fő ikrényi érdeklődő választópolgár

**Németh Tamás** polgármester köszönti a megjelent képviselő – testületek tagjait, majd megállapítja, hogy Ikrény község képviselő – testülete határozatképes mivel a megválasztott 7 tagja van jelen. Így az ülést megnyitja.

**Szabó Zsolt** polgármester köszönti a megjelent képviselő-testületi tagokat, majd megállapítja, hogy Abda község képviselő - testülete határozatképes mivel a megválasztottt 7 tagja jelen van, így az ülést megnyitja.

**Rácz Róbert** polgármester szintén köszönti a megjelent képviselő - testületi tagokat, majd megállapítja, hogy Börcs község képviselő - testülete határozatképes mivel a 7 megválasztott tagból 5 tagja jelen van, így az ülést határozatképesnek nyilvánítja.

Vörös Katalin képviselő az ülésről késésétt jelezte, Kovács István képviselő az ülésről távolmaradását egyéb elfoglaltsága miatt előre jelezte.

Az együttes képviselő – testületi ülés nyilvános volt, azon 1 fő érdeklődő vett részt.

**Németh Tamás** polgármester ismerteti az ülés napirendi pontjait.

Abda, Börcs és Ikrény községek önkormányzatának képviselő - testületei az ismertetést elfogadták, azzal egyetértettek, a napirendi pontok így a következőképpen alakultak:

**1. Beszámoló a körjegyzőség 2010. évi munkájáról**

**Előadó: Komjáti János körjegyző**

**2. Egyéb ügyek**

**2.1. Ikrény-Börcs összekötő út kérdése**

**Előadó: Rácz Róbert polgármester**

**2.2. Közoktatási Intézményfenntartó Társulás Közoktatási Esélyegyenlőségi**

**Programja átdolgozása**

**Előadó: Komjáti János körjegyző**

**2.3. Szemétszállítási, elbánási anomáliákról tájékoztatás**

**Előadó: Rácz Róbert polgármester**

**N a p i r e n d t á r g y a l á s a**

**1.) Beszámoló a körjegyzőség 2010. évi munkájáról - írásban csatolva**

*Előadó: Komjáti János körjegyző*

**Komjáti János** körjegyző elmondja, hogy a beszámoló a képviselőknek kiküldésre került. Ismerteti, hogy jogszabályi előírás alapján kerül a testületek elé a körjegyzőség beszámolója. Köszönetét fejezte ki elődjének, aki ez év február 15.-től május 1-ig helyettes körjegyzőként végezte munkáját a körjegyzőségben. Kifejti, hogy kinevezése után felmérte az adottságokat az egyes településeken, hiszen a célokat ezek ismeretében lehet csak meghatározni. Az elmúlt időszakban néhány meglepetéssel kellett szembenézni. Elmondja, hogy az új ciklusban annak a képviselő-testületnek a munkája, amely alapjaiban megváltozott gördülékenynek mondható, ahol személyi változás nem történt, a munka nehézkesen indult, de ezen a kezdeti nehézségen mára sikerült túllendülni. A beszámoló alapján elmondja, hogy szép számú testületi ülés előkészítése, végrehajtása történt meg az elmúlt évben.

**Vörös Katalin képviselő az ülésre 17.31-kor megékezik, így a börcsi képviselő-testület létszáma 6 főre emelkedik.**

**Komjáti János** körjegyző a beszámolóval kapcsoltban ismerteti még, hogy 3200 jegyzői hatáskörbe tartozó államigazgatási ügy van, amelyhez érteni kell egy körjegyzőségben. Kifejti, hogy ez a körjegyzőség ezzel a hivatali apparátussal jól tud dolgozni, a dolgozók szakmailag jól felkészültek, az egyes ügyekben hozott határozatok törvényesek, a vonatkozó jogszabályoknak megfelelnek. A körjegyzőség nagyon jól felszerelt számítástechnikailag, programokkal, gépekkel, a gépek mára elavultak a költségvetésekben meghatározott fejlesztéseket nem tudta megvalósítani. A következő időszak gondjai, hogy a viszonylag stabil a köztisztviselői kar, de a következő évben a körjegyzőségen belül változás várható, több kolléganő is jelezte nyugdíjba vonulási szándékát, kihasználva a törvény adta lehetőséget./ ez a negyven évre, a hölgyekre vonatkozik, amely még nem elfogadott, tehát az összetevőit nem ismerjük./ Az apparátus korösszetétele stabilnak mondható. Megköszöni a testület részéről a támogatást, a beszámolót elfogadásra javasolja.

Kérdés

**Csigó László** alpolgármester az után érdeklődik, hogy a számítógépes mondernizálás, hol szükséges, a programra vagy gépekre vonatkozik. Majd megkérdezte, hogy a jövőben a körjegyzőségek állami finanszírozása prioritást élvez-e ?

**Szabó Tamás** abdai képviselő az után érdeklődik, hogy az irattárral mi a helyzet, megfelelő-e, őrzése, zárása biztosított-e?

Válasz

**Komjáti János** körjegyző ismerteti, hogy nem történt fejlesztés a körjegyzőségben, az ikrényi szerver vásárlás nem történt meg, de tervezett volt az idénre. Erre mindenképpen szükség lenne Ikrényben, ahhoz, hogy a rendszert olyan hatékonysággal lehessen használni mint Abdán. Már rendelkeznek árajánlatokkal szerver gépekre. A programokban előbbre vagyunk, mint a környező települések hivatalai. 2013 után járásokban gondolkodik a kormány, ez milyen hatással van a körjegyzőségre most még nem lehet tudni.

Elmondja továbbá, hogy az abdai irattár zárt, biztonságos helyen található. Ahhoz, hogy az abdai irattár új helyére kerüljön dexion-salgó rendszereket kell kiépíteni.

Hozzászólások:

**Németh Tamás** polgármester elmondja, hogy az irattár Ikrényban hivatal épülete alatti pincéjében van elhelyezve, amely a tavasz óta víz alatt van. Az iratok penészesek, tervek szerint a sportcsarnokban keresnek új helyet az irattárnak. Majd megjegyezte, hogy az adós kolléganő megy nyugdíjba ikrényi hivatalban.

**Rácz Róbert** polgármester hozzászólásában megköszöni a jegyző úr beszámolóját és a hivatal dolgozóinak munkáját. Megemlíti, hogy az idei év mozgalmasnak mondható, két választás lebonyolításán, jegyzőcserén van túl a körjegyzőség . 2013 január 1-el ha új államigazgatási rendszer áll össze, elgondolkodtató, hogy hogyan oldjuk meg a nyugdíjba-vonulást. Helyettesítésekkel, a két évet meg lehet oldani, nem hosszú idő. Egyelőre az átalakulásról nem sokat lehet tudni. A tavasszal talán már több konkrétum látható lesz. Várja az elképzeléseket, véleményeket arra vonatkozóan, hogy hogyan lehet a két évet áthidalni.

**Szabó Zsolt** polgármester köszönetét fejezi ki a jegyző úrnak. Elmondja, hogy személyében másfajta munkastílust ismerhettünk meg, de a munka ugyanolyan színvonalon folytatódott. Majd kifejti, hogy a két évet inkább hosszú időnek mondaná ahhoz, hogy a helyettesítés legyen a megoldás. Megjegyzi, hogy amennyiben 2013 végén a létszámleépítéseket támogatja az állam, akkor az államnak spórolunk azzal, ha helyettesítéssel oldjuk meg a nyugdíjba-vonulások miatt jelentkező létszámhiányt.

**Rácz Róbert** polgármester kihangsúlyozza, hogy egy példaértékű rendszert sikerült kialakítani, 1990 óta jó együttműködést alakított ki a két település, Abda és Börcs, de Ikrény bekapcsolódásával a három település is jól együtt tud dolgozni. Ebből a közösködésből a három település a lehető legtöbbet tudott kihozni.

**Németh Tamás** polgármester is megköszönte a körjegyző úr és a hivatali dolgozók munkáját.

Német Tamás polgármester mivel a napirenddel kapcsolatban további kérdés, hozzászólás nem hangzott el szavazásra felterjesztette.

Ikrény község Önkormányzatának képviselő-testülete 7 települési képviselő egyhangú igen szavazatával az alábbi határozatot hozza:

99/2010. (XII.15) képviselő-testületi határozat

**Ikrény Község Önkormányzata Képviselő-testülete az Abda-Börcs-Ikrény Községek Körjegyzőségének 2010. évi munkájáról szóló beszámolót elfogadja. Megállapítja, hogy a körjegyzőség munkáját jó színvonalon végzi, amelyért elismerését és köszönetét fejezi ki a körjegyzőség köztisztviselőinek**

**Felelős: Komjáti János körjegyző**

**Határidő: Folyamatos**

**beszámolásra 2011. december 31.**

**Szabó Zsolt** polgármester mivel a napirenddel kapcsolatban további kérdés, hozzászólás nem hangzott el szavazásra felterjesztette.

Polgármester kérésére képviselő-testület egyhangúlag – ellenszavazat és tartózkodás nélkül – az alábbi határozatot hozza

**132/2010. (XII.15) képviselő-testületi határozat**

**Abda Község Önkormányzata Képviselő-testülete az Abda-Börcs-Ikrény Községek Körjegyzőségének 2010. évi munkájáról szóló beszámolót elfogadja. Megállapítja, hogy a körjegyzőség munkáját jó színvonalon végzi, amelyért elismerését és köszönetét fejezi ki a körjegyzőség köztisztviselőinek**

**Felelős: Komjáti János körjegyző**

**Határidő. Folyamatos**

**beszámolásra 2011. december 31.**

Rácz Róbert polgármester mivel a napirenddel kapcsolatban további kérdés, hozzászólás nem hangzott el szavazásra felterjesztette.

Börcs Község Önkormányzata 6 jelenlevő egyhangú szavazatával az alábbi határozatot hozza:

**65/2010. (XII.15) képviselő-testületi határozat**

**Börcs Község Önkormányzata Képviselő-testülete az Abda-Börcs-Ikrény Községek Körjegyzőségének 2010. évi munkájáról szóló beszámolót elfogadja.**

**Megállapítja, hogy a körjegyzőség munkáját jó színvonalon végzi, amelyért elismerését és köszönetét fejezi ki a körjegyzőség köztisztviselőinek**

**Felelős: Komjáti János körjegyző**

**Határidő. Folyamatos**

**beszámolásra 2011. december 31.**

**Egyéb aktuális ügyek**

**2.1 Ikrény-Börcs összekötő út kérdése**

**Előadó Rácz Róbert polgármester**

**Rácz Róbert** polgármester ismerteti, hogy az Ikrény és Börcs közötti összeköt út rendkívül rossz állapotban van. Az út közigazgatásilag Rábapatonához tartozik.

Javaslatot tesz egy állásfoglalás megfogalmazására, amelyben felkérik a Rábapatonai önkormányzatot, hogy tegyen meg mindent az út rendbetétele érdekében. Hozzáteszi, hogy a börcsi önkormányzat géppel, munkával hozzájárulna a munkálatokhoz. A részletek kidolgozására nem most kerül sor, de megoldás keresésére szükség van. Járható összekötő úttá kell tenni a tavaszra.

Kérdés nem hangzott el

Hozzászólások

**Németh Tamás** polgármester elmondja, hogy több pályázatíró céggel tárgyalt, lesz pályázati lehetőség a tavasszal, amelyet az út rendbetételére, kerékpár kialakítására lehetne benyújtani.

**Rácz Róbert** polgármester kihangsúlyozza, hogy már a tél folyamán műszaki megoldásra van szükség Patona, Ikrény, Börcs részéről. A pályázati lehetőséggel kapcsolatban megjegyzi, hogy több millió Ft önrész vállalására is szükség van pályázat esetében. Jelen állás szerint az út járhatóvá tételére lenne szükség. Felkéri a körjegyző urat, hogy fogalmazzon meg azt az indítványt amelyet a Rábapatonai Önkormányzathoz elküldnek ez ügyben.

**Komjáti János** körjegyző : Ismerteti a megkeresés tervezetét

**Szabó Zsolt** polgármester szavazásra teszi fel a képviselő-testületnek, hogy a kezdeményezést erkölcsileg támogatja-e.

Abda Község Önkormányzatának képviselő-testülete egyhangú – 7 igen – szavazással az alábbi határozatot hozza:

**133/ 2010. (XII.15) képviselő-testületi határozat**

**Abda Község Önkormányzata Képviselő-testülete azonosulva a körjegyzőséghez tartozó másik két település – Börcs-Ikrény –**

**útproblémájával kinyilatkozza, hogy erkölcsileg egyetértően támogatja, hogy az Ikrény Községet Börcs Községgel összekötő, de Rábapatona Község közigazgatási területén elhelyezkedő, így**

**Rábapatona Község Önkormányzatát érintő közút felújítását, majd azt követően szakszerű fenntartását szorgalmazzák az érintett települések önkormányzatai, megkeresve az út tulajdonosát, felajánlva**

**természetbeni munkavégzést és segítséget a probléma megoldásában**

**Kéri Rábapatona Község Önkormányzatát, mint tulajdonost, hogy tegyen meg minden Tőle telhetőt az útprobléma megoldására, a**

**felújításra, üzemeltetésre elfogadva a körjegyzőség társtelepülései erre irányuló felajánlását**

**Felelős: Szabó Zsolt polgármester**

**Határidő: azonnal**

**Németh Tamás** polgármester mivel a napirenddel kapcsolatban kérdés, hozzászólás nem hangzott el szavazásra felterjesztette.

Ikrény Község Önkormányzata Képviselő-testülete polgármester kérésére 7 igen egyhangú szavazással az alábbi határozatot hozza:

**100/ 2010. (XII.15) képviselő-testületi határozat**

**Ikrény Község Önkormányzata Képviselő-testülete érzékelve az Ikrény községet Börcs Községgel összekötő, de Rábapatona Község közigazgatási területén található önkormányzati közút járhatósági problémáját dönt arról, hogy**

**Megkeresi Rábapatona Község Önkormányzatát / közösen Börcs**

**Község Önkormányzatával / jelezve a problémát, kérve annak megoldását. A megoldáshoz természetbeni munkavégzést és segítséget ajánlva, illetve az út mellett működő és a településsel kapcsolatban levő vállalkozások megszervezését, összefogását is ajánlva.**

**Felelős: Németh Tamás polgármester**

**Határidő: azonnal**

Rácz Róbert polgármester mivel a napirenddel kapcsolatban kérdés, hozzászólás nem hangzott el szavazásra felterjesztette.

Börcs Község Önkormányzata Képviselő-testülete polgármester kérésére 6 igen egyhangú szavazással az alábbi határozatot hozza:

**66/ 2010. (XII.15) képviselő-testületi határozat**

**Börcs Község Önkormányzata Képviselő-testülete érzékelve az Ikrény községet Börcs Községgel összekötő, de Rábapatona Község közigazgatási területén található önkormányzati közút járhatósági problémáját dönt arról, hogy**

**Megkeresi Rábapatona Község Önkormányzatát / közösen Ikrény Község Önkormányzatával / jelezve a problémát, kérve annak megoldását. A megoldáshoz természetbeni munkavégzést és segítséget ajánlva, illetve az út mellett működő és a településsel kapcsolatban levő vállalkozások megszervezését, összefogását is ajánlva.**

**Felelős: Rácz Róbert polgármester, illetve a települések közös megkeresése megfogalmazására Komjáti János körjegyző**

**Határidő: azonnal**

**Rácz Róbert polgármester megköszönte az abdai testület erkölcsi támogatását.**

**2.2 Közoktatási Intézményfenntartó Társulás Közoktatási Esélyegyenlőségi**

**Programja átdolgozása**

**Előadó: Komjáti János körjegyző**

**Komjáti János** körjegyző ismerteti, hogy az abdai bölcsőde-fejlesztés pályázatának beadási feltétele volt az esélyegyenlőségi program megléte. Akkor ez el is készült a testületek jóvá is hagyták. Ezt követően elkészült az egész kistérségre vonatkozó hasonló anyag. A pályázat során felülbírálták a programot és néhány ponton átdolgozásra javasolták. Ennek a feladatnak elvégeztük az adatgyűjtését, adatszolgáltatást, majd az átdolgozás is elkészült. Ennek elfogadását javasolja a testületeknek, különös figyelemmel az esélyegyenlőségi szakértő nyilatkozatára, amelyet külön ismertet.

Kérdés, hozzászólás nem hangzott el

**Német Tamás** polgármester mivel a napirenddel kapcsolatban további kérdés, hozzászólás nem hangzott el szavazásra felterjesztette.

Ikrény község Önkormányzatának képviselő-testülete 7 települési képviselő egyhangú igen szavazatával az alábbi határozatot hozza:

**101/2010. (XII.15) képviselő-testületi határozat**

**Ikrény Község Önkormányzata Képviselő-testülete Az Abda, Börcs, Ikrény Községek Közoktatási Intézményfenntartó Társulásának közoktatási Esélyegyenlőségi Programja átdolgozott változatát a mellékelt formában – tekintettel Mosolits Lászlóné esélyegyenlőségi szakértő nyilatkozatára – e l f o g a d j a**

**Felelős: Komjáti János körjegyző**

**Határidő: azonnal.**

**Szabó Zsolt** polgármester mivel a napirenddel kapcsolatban további kérdés, hozzászólás nem hangzott el szavazásra felterjesztette.

Polgármester kérésére képviselő-testület egyhangúlag – ellenszavazat és tartózkodás nélkül – az alábbi határozatot hozza

**134/2010. (XII.15) képviselő-testületi határozat**

**Abda Község Önkormányzata Képviselő-testülete Az Abda, Börcs, Ikrény Községek Közoktatási Intézményfenntartó Társulásának közoktatási Esélyegyenlőségi Programja átdolgozott változatát a mellékelt formában – tekintettel Mosolits Lászlóné esélyegyenlőségi szakértő nyilatkozatára – e l f o g a d j a**

**Felelős: Komjáti János körjegyző**

**Határidő: azonnal.**

**Rácz Róbert** polgármester mivel a napirenddel kapcsolatban további kérdés, hozzászólás nem hangzott el szavazásra felterjesztette.

Börcs Község Önkormányzata 6 jelenlevő egyhangú szavazatával az alábbi határozatot hozza:

**67/2010. (XII.15) képviselő-testületi határozat**

**Börcs Község Önkormányzata Képviselő-testülete**

**Az Abda, Börcs, Ikrény Községek Közoktatási Intézményfenntartó Társulásának közoktatási Esélyegyenlőségi Programja átdolgozott változatát a mellékelt formában – tekintettel Mosolits Lászlóné esélyegyenlőségi szakértő nyilatkozatára – e l f o g a d j a**

**Felelős: Komjáti János körjegyző**

**Határidő: azonnal.**

**2.3.Szemétszállítási, elbánási anomáliákról tájékoztató**

**Előadó: Rácz Róbert polgármester**

**Rácz Róbert** polgármester a nagytérségi hulladékgazdálkodással kapcsolatban megjelent újságcikk kapcsán elmondja, hogy az idei évben kialakított szelektív hulladékkezelési rendszer jól működik. A több településen működő rendszer 9,9 milliárd Ft beruházással készült el, amelyhez az eredeti elképzelés szerint az érintett önkormányzatoknak 10 %-t kellett volna megfinanszírozni. A folyamat kiépítése során nyilvánvaló vált, hogy ez a hozzájárulás nem elegendő, 30% megfinanszírozására van szükség. Ez a változás nem kis mértékű. Számszakilag ez az jelenti, hogy az önkormányzatoknak 1,6 milliárd Ft-ot kell befizetni. Börcs vonatkozásában 2,8 millió Ft jelent. Családonként havi 600 Ft díjemelést jelent. Az újságcikkben leírt 3-4 szeres díjemelkedés az összes ürítés igénybevétele esetén valósul meg. Abban az esetben, ha a barna tetejű edény nincs minden alkalommal kirakva, akkor azzal spórolni lehet. Ehhez azonban komposztálóval kell rendelkezni. Megjegyzi, hogy az embereket a szelektív hulladékkezelés irányába kell vezetni, a rendszert elfogadtatni. Megállapítja, hogy az áremelkedés nem kicsi, a havi díj két ürítés esetén 2000 Ft lehet. Kihangsúlyozza, hogy Abdán és Börcsön is több helyen ingyenes igénybe vehető hulladékszigetek vannak kialakítva, a papír, műanyag, fém üveg hulladék elhelyezésére. Valamint a kialakított hulladékudvarok is rendelkezésre állnak. Elmondja, hogy ezeknek a díjaknak a bevezetését a szolgáltató január 1-től akarja bevezetni, ezért előre vetíti annak lehetőségét, hogy rendkívül ülés keretében kell tárgyalni a kérdést, mivel erről rendeltet kell alkotni.

Kérdés nem hangzott el.

Hozzászólások:

**Pallang Attila** alpolgármester megjegyzi, hogy faluhelyen élünk, erősen át kell gondolni a komposztálás lehetőségét.

**Komjáti János** körjegyző már foglalkozott ezzel a kérdéssel, benne lehet a helyi szabályozásban a komposztálhatóság feltétele.

**Szabó Zsolt** polgármester: Nem várunk tehát döntést most egyik testülettől sem. Azt várjuk, hogy tudjanak a problémáról és amikor konkrét dolgok lesznek – ezek várhatóan meg fognak egyezni a most ismertetett még nem döntéseken alapulókkal – akkor fogunk lépni a testületek felé, várhatóan körjegyzői előkészítés, egyeztetés után.

Németh Tamás Szabó Zsolt, és Rácz Róbert polgármester megköszöni a részvételt, az aktív munkát több közös napirendi pont hiányában az együttes ülést 18. 12 órakor berekesztik.

K. m. f.

Rácz Róbert Szabó Zsolt

polgármester polgármester

Komjáti János Németh Tamás

körjegyző polgármester